Ambasadorul Israelului în România, despre atacurile cu rachetă: Mișcarea teroristă Hamas a trecut de linia roșie.
Mişcarea teroristă Hamas a lansat mai multe atacuri asupra Israelului. Saranga: Ne vom proteja cetăţenii, toate posibilităţile sunt pe masă. David Saranga: Copilul meu de 7 ani este în Tel Aviv, se află în adăpost.
Luptele dintre palestinieni şi evrei continuă. Violenţele au crescut aseară, după ce militanţii Hamas, care controlează Fâşia Gaza, au tras mai multe rachete către Israel. David Saranga, ambasadorul Israelului în România, a avut o intervenție în cadrul emisiunii ȘTIU, difuzată de Aleph News, și a vorbit despre atacul palestinienilor."Pot să vă zic, din punctul nostru de vedere, mișcarea teroristă Hamas a trecut de linia roșie. Din acest motiv, guvernul israelian va face tot ce e posibil pentru a apăra cetățenii israelieni și acesta nu este numai dreptul nostru, ci și obligația guvernului Israelului", a spus David Saranga.Întrebat dacă acest lucru ar putea presupune și o intervenție a trupelor terestre în Gaza, ambasadorul a răspuns: "Trebuie să vedem cum se vor desfășura lucrurile. Vreau să cred că nu vom avea nevoie de această metodă".